১৯৬৮ চনৰ ১ মাৰ্চ তাৰিখে মণিপুৰৰ ইম্ফলৰ মায়াই লেইকাইত কুঞ্জৰাণী দেৱীৰ জন্ম হৈছিল। তেওঁ ১৯৭৮ চনত ইম্ফলৰ চিন্দাম চিংচাং অবাসিক উচ্চ মাধ্যমিক বিদ্যালয়ত পঢ়ি থাকোঁতে ক্ৰীড়াৰ প্ৰতি আকৰ্ষিত হৈছিল। ইম্ফলৰ মহাৰাজ বুদ্ধ চন্দ্ৰ কলেজত পঢ়ি থাকোঁতে ভাৰোত্তলন তেওঁৰ প্ৰিয় ক্ৰীড়াত পৰিগণিত হৈছিল।
তেওঁ কেন্দ্ৰীয় ৰিজাৰ্ভ পুলিচ বলত যোগদান কৰে। তেওঁ ভাৰতীয় পুলিচ দলৰ ১৯৯৬ চনৰ পৰা ১৯৯৮ চনলৈ কেপ্তেইন আছিল।
তেওঁ ১৯৮৫ চনৰ পৰা ৰাষ্ট্ৰীয় ভাৰোত্তলন চেম্পিয়নশ্বিপৰ ৪৪ কেজি, ৪৬ কেজি আৰু ৪৮ কেজি শাখাত পদক লাভ কৰিবলৈ আৰম্ভ কৰিছিল। তেওঁ ১৯৮৭ চনত ত্ৰিভান্দ্ৰমত দুটা নতুন ৰাষ্ট্ৰীয় অভিলেখ সৃষ্টি কৰিছিল। তেওঁ ৪৬ কেজি শাখালৈ আহি পুনেত ১৯৯৪ চনত সোণৰ পদক লাভ কৰিছিল। আকৌ তেওঁ চাৰিবছৰ পিছত ৪৮ কেজি শাখালৈ মণিপুৰত অৱতীৰ্ণ হৈ ৰূপৰ পদক অৰ্জন কৰিছিল।
১৯৮৯ চনত তেওঁ পোনপ্ৰথম বাৰৰ বাবে মানচেষ্টাৰত অনুষ্ঠিত মহিলাৰ বিশ্ব ভাৰোত্তলন চেম্পিয়নশ্বিপ প্ৰতিযোগিতাত অংশগ্ৰহণ ক্ৰুছিল। ইয়াত তেওঁ তিনিটা ৰূপৰ পদক লাভ কৰিছিল। তাৰ পিছত তেওঁ ১৯৯৩ চনৰ মেলবৰ্ণ সংস্কৰণৰ বাহিৰে একেৰাহে সাতবাৰ বিশ্ব ভাৰোত্তলন চেম্পিয়নশ্বিপত ভাৰতক প্ৰতিনিধিত্ব কৰিছিল। ইয়াৰ প্ৰতিবাৰেই তেওঁ ৰূপৰ পদক অৰ্জন কৰিছিল।
তেওঁ ১৯৯০ চনৰ বেইজিং আৰু ১৯৯৪ চনৰ হিৰোশ্বিমা এছিয়ান গেমছত তেওঁ ব্ৰঞ্জৰ পদক লাভ কৰিছিল। ১৯৯৮ চনৰ বেংককত অনুষ্ঠিত এছিয়ান গেমছত তেওঁ কোনো পদক অৰ্জন কৰিব নোৱাৰিলে।
তেওঁ ১৯৮৯ চনত চীনৰ চাংঘাইত অনুষ্ঠিত এছিয়ান ভাৰত্তোলন চেম্পিয়নশ্বিপত এটা ৰূপৰ আৰু দুটা ব্ৰঞ্জৰ পদক লাভ কৰিছিল। তেওঁ ১৯৯১ চনৰ ইণ্ডোনেছিয়াত অনুষ্ঠিত এছিয়ান ভাৰত্তোলন চেম্পিয়নশ্বিপৰ সংস্কৰণত তেওঁ ৪৪ কেজি শাখাত তিনিটা ৰূপৰ পদক অৰ্জন কৰে। আকৌ ১৯৯২ চনত থাইলেণ্ড আৰু ১৯৯৩ চনত চীনত অনুষ্ঠিত এছিয়ান চেম্পিয়নশ্বিপৰ সংস্কৰণত দ্বিতীয় স্থান লাভ কৰিছিল। ১৯৯৫ ত দক্ষিণ কোৰিয়াত অনুষ্ঠিত একে প্ৰতিযোগিতাত তেওঁ ৪৬ কেজি শাখাত দুটা সোণৰ আৰু এটা ব্ৰঞ্জৰ পদক লাভ কৰিছিল। ১৯৯৬ চনত জাপানত অনুষ্ঠিত একে প্ৰতিযোগিতাত দুটা ৰূপৰ আৰু এটা ব্ৰঞ্জৰ পদক অৰ্জন কৰিছিল। তেওঁ ২০০৬ চনত অষ্ট্ৰেলিয়াৰ মেলবৰ্ণত অনুষ্ঠিত কমনৱেলথ গেমছত সোণৰ পদক লাভ কৰিছিল।
↑ 1.0 1.1 "Padma Awards". Ministry of Home Affairs, Government of India. 2015. Archived from the original on 15 November 2014. https://www.webcitation.org/6U68ulwpb?url=http://mha.nic.in/sites/upload_files/mha/files/LST-PDAWD-2013.pdf। আহৰণ কৰা হৈছেঃ 21 July 2015.
হ'মী মতিৱালা আৰু পুষ্পেন্দ্ৰ কুমাৰ গাৰ্গ (১৯৯৩-১৯৯৪)
জ্যোতিৰ্ময়ী শিকদাৰ (১৯৯৮-১৯৯৯)
পুল্লেলা গোপীচান্দ (২০০০-২০০১)
অভিনৱ বিন্দ্ৰা (২০০১)
কে. এম. বীণামোল আৰু অঞ্জলী ভাগৱত (২০০২)
অঞ্জু ববী জৰ্জ (২০০৩)
ৰাজ্যৱৰ্ধন সিং ৰাথোড় (২০০৪)
পঙ্কজ আদৱানী (২০০৫)
মনৱীত সিং সান্ধু (২০০৬)
মহেন্দ্ৰ সিং ধোনি (২০০৭)
বঁটা প্ৰদান কৰা হোৱা নাই (২০০৮)
মেৰী কম, বিজেন্দৰ সিং আৰু সুশীল কুমাৰ (২০০৯)
ছাইনা নেহৱাল (২০১০)
বিজয় কুমাৰ আৰু যোগেশ্বৰ দত্ত (২০১২)
ৰঞ্জন সোধী (২০১৩)
বঁটা প্ৰদান কৰা হোৱা নাই (২০১৪)
ছানিয়া মিৰ্জা (২০১৫)
পি. ভি. সিন্ধু, দীপা কৰ্মকাৰ, জিতু ৰায় আৰু সাক্ষী মালিক (২০১৬)
দেৱেন্দ্ৰ ঝাঝাৰীয়া আৰু চৰদাৰা সিং (২০১৭)
সাইখোম মীৰাবাই চানু আৰু বিৰাট কোহলি (২০১৮)
দীপা মালিক আৰু বজৰং পুনিয়া (২০১৯)
ৰোহিত শৰ্মা, মাৰীয়াপ্পান থানগাভেলু, মণিকা বাত্ৰা, বিনেশ ফোগাট আৰু ৰাণী ৰামপাল (২০২০)
নীৰজ চোপ্ৰা, ৰবি কুমাৰ দাহিয়া,
লাভলীনা বৰগোহাঁই, পি. আৰ. শ্ৰীজেশ, অৱনী লেখাৰা, সুমিত আন্তিল, প্ৰমোদ ভগত, কৃষ্ণা নাগৰ, মনীষ নাৰৱাল, মিতালী ৰাজ, সুনীল ছেত্ৰী আৰু মনপ্ৰীত সিং (২০২১)
এই পৃষ্ঠাখন ২৬ আগষ্ট, ২০২১ তাৰিখে ১৮ঃ০৯ বজাত অন্তিম সংশোধন কৰা হৈছিল।
লেখাবোৰ ক্ৰিয়েটিভ কমন্স এট্ৰিব্যুশ্বন/শ্বেয়াৰ-এলাইক লাইচেঞ্চৰ অন্তৰ্গত; ইয়াৰ লগতে আনুষঙ্গিক নিয়মাৱলী যোগ হ'ব পাৰে। ব্যৱহাৰৰ চৰ্তবোৰ বিতংকৈ চাওক।
